Adal 1893 e veze savet gant Vallée, bep sizhun, pennadoù bihan er gelaouenn « La Croix des Côtes du Nord»  renet gant an ao. Delangle. Chwech linenn warn-ugent e brezhoneg hepken beuzet en ur mor a challeg. Nebeut a dra a oa evel-just, met a-walch e voe an dra-se koulskoude da reiñ lusk da grouidigezh  Kroaz ar Vretoned , ur gelaouenn sizhuniek holl-vrezhonek, e miz geñver 1898. Ar gazetenn-se, hag a vevas 22 vloaz dindan  renerezh Frañsez Vallée, a voe a-bouez bras evit hor yezh. Meur a hini, skrivagnerien, vrudet pe zianav, ha Jaffrennou en o zouez, a embannas o skridou enni o reiñ ur vuhez lennegel dar brezhoneg e Bro-Dreger dreist-holl, hogen ivez e Leon, Kernev ha zoken e Gwened, betek 1920, goude ar brezel. Displegañ a reas ar rener kozh (60 vloaz e oa hepken) perak e yae ar gelaouenn da get :  Nhall ket Kroaz bevañ mui, ker pounner ez eo aet ar mizioù dhe moulañ, ma nhall ket kavout ar  rener kozh, kaer en deus furchal pep korn e yalch, kaer o deus mignoned digas aluzennoù peadra da stankañ an toull. A zo gwazh, e yeched hag e nerzh a ya digantañ prim ha prim ha ne gav, gant drastus da Vreizh eo bet ar brezel, den ebet da reiñ dorn ha da gemer pal ar stur. Gant se e rank diskregiñ. Kenavo lennerien ger ! Kenavo ar baradoz.  [3]